سدرپشچم پردیش

سدرپشچم پردیش () (بعید مغربی صوبہ) نیپال کے سات صوبوں میں سے ایک ہے، جسے نئے آئین نیپال کے تحت نیپال کا صوبہ 20 ستمبر 2015ء کو قرار دیا گیا۔ اس کی سرحدیں شمال میں چین کے تبت خودمختار خطے سے ملحق ہے، کرنالی پردیش اور لمبینی پردیش مشرق میں، اور بھارتی ریاستیں اتراکھنڈ مغرب اور جنوب میں اتر پردیش ہے۔ یہ صوبہ 19،515.52 کلومیٹر 2 کے رقبے پر محیط ہے - جو ملک کے کل رقبے کا تقریباً 13.22٪ ہے، یہ ابتدائی طور پر صوبہ نمبر 7 کے نام سے جانا جاتا ہے، نومنتخب صوبائی اسمبلی نے ستمبر 2018ء میں سدرپشچم پردیش کو اس صوبے کے مستقل نام کے طور پر اپنایا۔28 ستمبر 2018ء کی اسمبلی رائے شماری کے مطابق، گوداوری شہر کو صوبے کا دارالحکومت قرار دیا گیا ہے۔
یہ وبہ پہلے بعید مغربی ترقیاتی علاقے کا حصہ تھا۔ آبادی اور معیشت کے لحاظ سے تین بڑے شہر دھنگدھی، بھیمڈٹہ (مہندر نگر) اور ٹیکا پور ہیں۔

حکومت اور انتظامیہ 
گورنر صوبے کے سربراہ کی حیثیت سے کام کرتا ہے جب کہ وزیر اعلیٰ صوبائی حکومت کا سربراہ ہوتا ہے۔ دیپال ہائی کورٹ کے چیف جج عدلیہ کے سربراہ ہیں۔ موجودہ گورنر، وزیراعلیٰ اور چیف جج موہن راج ملہ (گورنر)، تریلوچن بھٹہ (وزیر اعلیٰ) اور یگیا پرساد بسال ہیں۔ صوبے میں صوبائی اسمبنی کے 53 حلقے اور 16 ایوان نماہندگان کے حلقے ہیں۔

نیپال کے دوسرے صوبوں کی طرح، سودورپشچم پردیش میں ایک متفقہ مقننہ ہے۔ صوبائی اسمبلی کی میعاد پانچ سال ہے۔ صوبہ اسمبلی سدرپشچم پردیش کو عارضی طور پر دھنگاڑہی کے ضلعی رابطہ کمیٹی ہال میں قائم کیا گیا ہے۔

انتظامی ڈویژن 

صوبہ نو اضلاع میں تقسیم ہے، جو ذیل میں درج ہیں ایک ضلع کا انتظام ضلعی رابطہ کمیٹی کے سربراہ اور ضلعی انتظامیہ کے افسر کے ذریعہ کیا جاتا ہے۔بلدیات میں ایک سب میٹروپولیٹن شہر اور 33 بلدیات شامل ہیں۔ صوبے میں 54 دیہی میونسپلٹی ہیں۔

 اچھام ضلع
 بایتادی ضلع
 باجھانگ ضلع
 باجورا ضلع
 دادیلہورا ضلع
 دارچولا ضلع
 دوتی ضلع
 کائلالی ضلع
 کنچنپور ضلع

آبادیات 

اس صوبے کی مجموعی آبادی 2،552،517 ہے جو نیپال کی مجموعی آبادی کا 9.63٪ ہے۔ آبادی کی کثافت فی مربع کلو میٹر میں 130 افراد ہے۔ صوبے میں آبادی میں اضافے کی شرح 1.53٪ ہے۔ جنسی تناسب کے حساب سے ہر 1000 خواتین کے مقابلے میں 912 مرد ہیں، جب کہ 2011ء میں مجموعی طور پر 1،217،887 مرد اور 1،334،630 خواتین تھیں۔اس علاقے کی شہری آبادی 1،504،279 (58.9٪) اور دیہی آبادی 1،048،238 (41.1٪) ہے۔

مزید دیکھیے 
 نیپال کے صوبے
 نیپال کے اضلاع کی فہرست

حوالہ جات 

سدرپشچم پردیش
نیپال کے صوبے
نیپال میں 2015ء کی تاسیسات
2015ء میں قائم ہونے والے ممالک اور علاقے
سدور پشچم صوبہ
ویکی ڈیٹا سے مطابقت رکھنے والی مختصر تفصیل